พราว

พราว ศิลปินวงดนตรีเพลงสัญชาติไทยแนวออลเทอร์นาทิฟร็อก ซึ่งอยู่ในช่วงที่ดนตรีออลเทอร์นาทิฟกำลังรุ่งเรือง

**ประวัติ**
เริ่มจากนักศึกษาคณะสถาปัตยกรรมศาสตร์ สถาบันเทคโนโลยีพระจอมเกล้าเจ้าคุณทหารลาดกระบัง ประกอบด้วย ชัยบรรฑิต พืชผลทรัพย์ (พิซซ่า) นิตินาท สุขสุมิตร (แจ๊ค) เจตมนต์ มละโยธา (เจ)  สุรชัย กิจเกษมสิน (เล็ก) ซึ่งถือมีความสนิทสนมกันอย่างดีและมักจะขึ้นแสดงดนตรีเป็นประจำภายในคณะ กระทั่งวันหนึ่ง รุ่งโรจน์ อุปถัมภ์โพธิวัฒน์ (หัวหน้าและมือเบสวง ที่ปัจจุบันเป็นผู้บริหารสูงสุดของสมอลล์รูม) ซึ่งในช่วงต่างจบการศึกษาไปกันหมด ก่อตั้งวงดนตรีแนวบริทป็อป และได้รับการยอมรับว่าเป็นวงดนตรีที่มีความก้าวหน้าในยุคสมัยนั้นมาก โดยมีชื่อวง วงครับ ทำการบันทึกเสียงอัลบั้มและนำผลงานเดโม่ ส่งไปยังรายการ Radio Active โดยคุณ วาสนา วีรชาติพลี ผู้ดำเนินรายการวิทยุ (ถือเป็นผู้มีอิทธิพลต่อดนตรีออลเทอร์นาทิฟของไทยในยุคนั้น) 
จากการเริ่มจากการชักชวนกันของ พิซซ่าและแจ๊ค กับติ๊ก นิวัติ คูณผล (มือเบสคนแรกของวง) เริ่มทำเดโม่เพลงขึ้นมาและเป็นที่น่าสนใจภายในคณะ ต่อมาได้พบเจ ซึ่งตกลงร่วมกันได้ไม่ยาก (แต่เดิมเจถูกวางตำแหน่งภายในวงเป็นกลอง ภายหลังเจมีตำแหน่งมือลีดกีต้าร์ และแต่งเพลงเธอคือความฝัน) การทำเดโม่หรือเพลงต้นแบบจึงมีความก้าวหน้ามากขึ้น จนท้ายที่สุดก็ได้ เล็ก นักดนตรีฝีมือเยี่ยม ซึ่งมีความสนิทสนมกันแก่สมาชิกภายในวงก็ได้เข้ามาร่วมงานในฐานะนักร้องนำ 
จากการนำเดโม่เพลงเหรียญสลึง และ Sleepless ถูกนำมาเปิดในวิทยุ Radio Active โดยคุณ วาสนา วีรชาติพลี และรายการ Hotwave โดยคุณยุทธนา บุญอ้อม ทำให้วงพราวเริ่มมีชื่อเสียงและเป็นที่รู้จักของคนหมู่มาก โดยจากการแนะนำของเพื่อนนักดนตรีที่มีความสนิทสนมกันเป็นดีจากวง สี่เต่าเธอ ซึ่งสมาชิกส่วนใหญ่เป็นนักเรียนรุ่นน้องสาธิตประสานมิตรของ คุณศุภสิทธิ์ วิบูลลาภ (เจ้าของบริษัทอีสเทอร์นสกายเรคคอร์ดส์) และเกิดการตกลงใจและเซ็นสัญญาร่วมงานกันทันทีเมื่อผู้บริหารค่ายที่ประกอบด้วย โจ้ ศุภสิทธิ์ วิบูลย์ลาภ, เต๊าะ จามร วัฒฑกานนท์ และ เคนนี่ Kenny Jackel ได้ฟังเพลงตัวอย่างซึ่งในขณะนั้นมีเพียง 6 เพลง ประกอบด้วย
# เหรียญสลึง
# เปิดใจ
# ละคร
# เพราะ(ฉัน)มีเพียงเธอ
# อย่ามองกลับหลัง
# Sleepless
และในขณะที่ทำการบันทึกเสียงทั้ง 6 ซิงเกิลดังกล่าว ก็เริ่มมีการทำเพลงอื่น ๆ ในอัลบั้มในส่วนที่เหลือทยอยออกมาอีก4 เพลงประกอบด้วย
#  Where
# เธอคือความฝัน 
# วันไร้สมอง ซึ่งได้แรงบันดาลใจมาจากแคปชั่นคุณโจ
# เส้นทาง
โดยเพลงเธอคือความฝันมักใช้ประกอบในภาพยนตร์อยู่หลายครั้งอาทิ แฮปปี้เบิร์ธเดย์ ปี 2551 รวมไปถึงปรากฏในตัวอย่างของ Only God Forgives ปี 2556 ตัวอย่างใหม่ Only God Forgive มีไรอัน กอสลิ่ง ท้าชก และใช้เพลง”เธอคือความฝัน”จากพราวมาประกอบ

**สมาชิก**
สมาชิก ประกอบด้วย- สุรชัย กิจเกษมสิน (เล็ก) - ร้องนำ / กีต้าร์- เจตมนต์ มละโยธา (เจ) - กีตาร์- ชัยบรรฑิต พืชผลทรัพย์ (พิซซ่า) - เบส- นิตินาท สุขสุมิตร (แจ๊ค) - กีตาร์

**ผลงาน**

**อัลบั้ม**
รายชื่อเพลงใน อัลบั้ม
#เพราะ(ฉัน)มีเพียงเธอ (คำร้อง,ทำนอง โดย ชัยบรรฑิต พืชผลทรัพย์ / เรียบเรียง,ดนตรี โดย พราว )
#
#ละคร                         (คำร้อง,ทำนอง โดย ชัยบรรฑิต พืชผลทรัพย์ / เรียบเรียง,ดนตรี โดย พราว )
#
#เปิดใจ                        (คำร้อง,ทำนอง โดย ชัยบรรฑิต พืชผลทรัพย์ / เรียบเรียง,ดนตรี โดย พราว )
#
#Sleepless                    (คำร้อง,ทำนอง โดย ชัยบรรฑิต พืชผลทรัพย์ / เรียบเรียง,ดนตรี โดย พราว )
#
#วันไร้สมอง                     (คำร้อง,ทำนอง โดย สุรชัย กิจเกษมสิน / เรียบเรียง,ดนตรี โดย พราว )
#
#เธอคือความฝัน                  (คำร้อง โดย สุรชัย กิจเกษมสิน,ทำนอง โดย เจตมนต์ มละโยธา / เรียบเรียง,ดนตรี โดย พราว )
#
#เหรียญสลึง                     (คำร้อง,ทำนอง โดย ชัยบรรฑิต พืชผลทรัพย์ / เรียบเรียง,ดนตรี โดย พราว )
#
#Where                        (คำร้อง,ทำนอง โดย สุรชัย กิจเกษมสิน / เรียบเรียง,ดนตรี โดย พราว )
#
#อย่ามองกลับหลัง                 (คำร้อง,ทำนอง โดย ชัยบรรฑิต พืชผลทรัพย์ / เรียบเรียง,ดนตรี โดย พราว )
#
#เส้นทาง                       (คำร้อง,ทำนอง โดย สุรชัย กิจเกษมสิน / เรียบเรียง,ดนตรี โดย พราว )

**อีพีและซิงเกิล**
2. Single พิเศษสำหรับนิตยสาร DDT ฉบับสุดท้าย
เพียงสบตา DDT Version

**เพลงประกอบละครและภาพยนตร์ **
 ไม่เคยเปลี่ยน  (ประกอบภาพยนตร์ ซิงเกิลเลดี้ เพราะเคยมีแฟน)

**อ้างอิง**

**ข้อมูลเพิ่มเติม**
หลังจาก พราว หยุดการทำเพลงลง สมาชิกแต่ละคนต่างก็แยกย้ายกันไปทำงานของตัวเอง- ชัยบรรฑิต พืชผลทรัพย์ เคยก่อตั้งค่ายเพลง ชื่อ แลมด้า เรคคอร์ดส (Lambda Records) มีศิลปินในสังกัดอย่าง ซีเอดี (C.A.D.), ลูซี่ ซุยไซด์ (Lucy Suicide) , โซลิด สเตท (Solid State), สี่เต่าเธอ และ กรู๊ฟวี่ แอร์ไลน์ (Groovy Airline)- นิตินาท สุขสุมิตร เป็นสมาชิกของกลุ่ม กรู๊ฟวี่ แอร์ไลน์ ที่มีผลงานออกมาเป็นระยะ- สุรชัย กิจเกษมสิน ออกผลงานอัลบั้มเดี่ยว โดยใช้ชื่อ "เล็ก แอนด์ เฟรนด์" ในชุดแรกและ "สุรชัย กิจเกษมสิน" ในชุดต่อๆ มาจนถึงปัจจุบัน- เจตมนต์ มละโยธา ร่วมกับ รุ่งโรจน์ อุปถัมภ์โพธิวัฒน์ และ เชาวเลข สร่างทุกข์ ก่อตั้งค่ายเพลง สมอลล์รูม ที่มีผลงานเพลงต่อเนื่องมาจนถึงปัจจุบัน และใช้ชื่อ "เพนกวินวิลล่า" เป็นชื่อเรียกตัวเองในตลาดดนตรีแทนชื่อจริงในการออกอัลบั้มใหม่
หมวดหมู่:กลุ่มดนตรีออลเทอร์นาทิฟร็อกสัญชาติไทย
หมวดหมู่:กลุ่มดนตรีไทยในยุค 1990
หมวดหมู่:กลุ่มดนตรีไทยที่ก่อตั้งในปี พ.ศ. 2538